NVG tevrede met vonnis vir Johann Botha se moordenaars | Maroela Media
Die Nasionale Vervolgingsgesag (NVG) het gesê hy is tevrede met die vonnis wat Johann Botha se twee moordenaars opgelê is.
“Die vonnis is ŉ weerspieëling van die erns van die regstelsel in die stryd teen geweldsmisdade,” het Phindi Louw-Mjonondwane, woordvoerder van die NVG, aan Maroela Media gesê.
Louw-Mjonondwane het bevestig Thembi Mbatha (20) en Maqhawe Moyo (31) is Woensdag in die hooggeregshof in Johannesburg gevonnis vir die moord op Botha, televisie- en radiopersoonlikheid, en sy goeie vriend, Werner “Swazi” Perchtold (76).
Mbatha is tot 25 jaar tronkstraf gevonnis op elk van die twee aanklagte van moord, tien jaar vir roof met verswarende omstandighede, tien jaar vir die besit van ŉ ongelisensieerde vuurwapen en vyf jaar vir die onwettige besit van ammunisie. Haar vonnisse sal gelyklopend uitgedien word.
Moyo is tot lewenslange tronkstraf gevonnis op die twee aanklagte van moord, 20 jaar vir roof met verswarende omstandighede, 15 jaar vir die besit van ŉ ongelisensieerde vuurwapen en vyf jaar vir die onwettige besit van ammunisie. Sy vonnisse sal ook gelyklopend uitgedien word. Mbatha en Moyo is in Oktober skuldig bevind.
Aai Johann… Johann… ons mis jou musiekkennis en die natuurprogram. Party ouens het dit maar net… styl en outydse sjarme en klassieke tydloosheid… RSG doef-doef nou al die pad…
Ag Wat de hel help dit of hul lewenslank gevonnis is, di MOORDE en aanranding gaan aanhou en aanhou. BRING TERUG DI DOODSTRAF!!!!!!
Stem saam met Annie
Het julle werklikwaar soveel vertroue in ons reg stelsel dat julle die doodstraf wil terug he?
Al wat moordenaars sal afskrik, is die doodstraf. Wanneer mense weet dat hulle sal sterf vir hulle dade wat hulle gepleeg het, sal hulle 2 keer dink. Hierdie euwel ding van die regstel waar vonnisse gelyktydig uitgedien word, is die onnoselste ding wat bestaan. Mense wat moor het nie bestaansreg nie. Einde.
Stem hulle moet aan hulle nekke hang
Wat n wonderlike omroeper en mens was hy nie. Hy het dit nie verdien nie die Here weet.
Daar is nie ‘n swaar genoeg straf op aarde vir die skuim wat wat Johann Botha en Swazi so koeëlbloedig vermoor het nie. Maar ek moet sê, ek vertrou ook nie die SA regstelsel meer om die doodstaf regverdig te kan toepas nie.
Ek glo nie dat tussen Johann en hulle ‘n vergelyksom tussen die ore gemaak kan word.
As julle jul huiswerk behoorlik doen,sal julle agterkom dat mense wat lang vonisse vir moord kry in die Piesang Republiek van Suid Afrika,na tussen 6 en 8 jaar vrygelaat word.